**ZA OBJAVO 18. NOVEMBRA 2024 OB 10.00H**

Avantura ‘Charge Around the Globe’ prihaja na Prime Video

A sign with a red light

Description automatically generated with medium confidence

Novi dokumentarec v treh delih o Lexie Alford in njeni poti okoli sveta ‘Charge Around the Globe’ na Prime Video.

**Köln**, 18. novembra 2024 – Lexie Alford, ki jo milijoni poznajo kot @LexieLimitless, se je v začetku tega leta odločila dokazati, kaj vse je mogoče z električnim vozilom, in je želela postati prva oseba, ki je z njim obkrožila svet. Njena epska pustolovščina je imela ambiciozen cilj: z električnim Fordom Explorerjem v 90 dneh prevoziti več kot 29.000 kilometrov. Na koncu je v 200 dneh v okviru poskusa doseganja rekorda prevozila šest celin, 27 držav in več kot 30.000 kilometrov. Zdaj, 18. novembra, na Prime Video prihaja nova tridelna dokumentarna serija, ki opisuje vzpone in padce njenega osupljivega potovanja.

Ekipa snemalcev dokumentarnega filma je Lexie spremljala od začetka njenega potovanja ‘Charge Around the Globe’ (besedna igra z dvojnim pomenom – ‘charge’ lahko prevedemo kot ‘napotiti se’ in kot ‘polniti’) v Nici v Franciji in jo spremljala vse do puščave Atacama v Čilu in gorskih vrhov Butana. Med potjo so dokumentirali njene bitke s počasno ali neobstoječo infrastrukturo za polnjenje, njene bolezni in stike z nekaterimi navdihujočimi osebnostmi na poti.

Eden od navdihov za potovanje je bila Aloha Wanderwell, ki je s komaj šestnajstimi leti postala prva ženska, ki je v letih od 1922 do 1927 obkrožila svet z avtomobilom, in sicer s Fordovim Modelom T. Dokumentarec vključuje nekaj zgodovinskih posnetkov, ko se Lexie ukvarja s podobnimi vprašanji in potuje na podobne dele sveta, pri čemer se pogosto sprašuje, kako zahtevno je moralo biti pred 100 leti.

Lexie je za svoj izziv uporabila predprodukcijsko različico električnega vozila Ford Explorer pred njegovo uvedbo na trg letos poleti. Dokumentarna serija ‘Charge Around the Globe’ obsega tri epizode, vsaka traja približno 50 minut, na voljo pa bo naročnikom storitve Prime Video. Ogledati si jo bo možno tudi na YouTubu na [kanalu Charge Around the Globe](https://www.youtube.com/@chargearoundtheglobe).

**Navedki**

“Bila sem najmlajša oseba, ki je prepotovala vse države sveta, a je moja letošnja avantura bila eden najzahtevnejših izzivov, kar sem se jih lotila doslej. Čeprav sem dokazala, da je mogoče prepotovati svet samo z električno energijo, to vsekakor ni bilo preprosto in pokazalo se je, kakšne so razlike v polnilni infrastrukturi na različnih celinah. Zelo sem vesela, da lahko to pustolovščino delim z gledalci na platformi Prime Video, in upam, da nam bo pomagala razumeti, kaj vse moramo izboljšati, da bi resnično omogočili vožnjo brez emisij.”

*Lexie Alford, @LexieLimitless*

**Epizode serije Charge Around the Globe**

**1. EPIZODA**

Lexie Limitless želi s svojim električnim vozilom doseči svetovni rekord in prevoziti več kot 29.000 kilometrov. Na pot se odpravi v Nici v Franciji. Spremljajte neverjetne vzpone in uničujoče padce na nekaterih najbolj osupljivih lokacijah na svetu, ko se odpravlja proti pristanišču Mombasa v Keniji. Na poti sreča dirkačico Lolo Lovinfosse, kuharskega mojstra Tekuna in ekipo The Black Mambas. Bo električna infrastruktura onemogočila njen svetovni rekord?

**2. EPIZODA**

Poskus postaviti svetovni rekord Lexie Limitless popelje v Avstralijo in Azijo, kjer spozna neverjetne pionirje – avtohtono kuharsko mojstrico Norni, morsko znanstvenico dr. Vanesso, budistično redovnico Karmo in Ann Osman, prvo muslimanko, borko MMA. Vendar ni vse zabavno in igrivo – nove celine prinašajo nove ovire. Lexie precej zaostaja za načrtom in mora premagati kar nekaj kilometrov, da bi se vrnila na pravo pot ...

**3. EPIZODA**

Lexie, ki je zdaj na zaključni etapi, se odpravi po Ameriki in Evropi ter sreča še več neverjetnih pionirjev – od deskarjev na pesku do kavbojk, od nekdanjih triatloncev do finskih kopalcev v ledenih vodah. A kot vedno ni vse tako preprosto, kot je bilo načrtovano. Ji bo uspelo priti nazaj v Nico? Ali je prevozila 29.000 kilometrov? Bo dovolj za nov svetovni rekord?

Komplet za medije Charge Around the Globe: <https://catg.fordpresskits.com>

